PASLAUGŲ PIRKIMO-PARDAVIMO (UŽSAKYMO) SUTARTIS 

2020 m.                                 d.  Nr. 
Vilnius

SPECIALIOSIOS SĄLYGOS

AB „Lietuvos geležinkeliai“, juridinio asmens kodas 110053842, atstovaujama Turto valdymo paslaugų centro direktorės Daivos Pivoriūnienės, veikiančios pagal 2019-12-30 įgaliojimą Nr. ĮG (ADM)-287 (toliau – Užsakovas), ir UAB „Rivauta“, juridinio asmens kodas 157005726, atstovaujama direktoriaus Ramūno Pluko, veikiančio pagal bendrovės įstatus (toliau – Paslaugų teikėjas), toliau kartu vadinami „Šalimis“, o kiekviena atskirai – „Šalimi“, sudarė šią paslaugų pirkimo–pardavimo (užsakymo) sutartį, toliau vadinamą „Sutartimi“, ir susitarė dėl toliau išvardintų sąlygų:

1.	SUTARTIES DALYKAS
1.1. Sutarties dalykas – automobilių techninės priežiūros ir remonto paslaugos (2 pirkimo objekto dalis (toliau – p.o.d.)– krovininių automobilių iki 3,5 t bendrosios masės techninė priežiūra ir remontas Kauno arba Jonavos mieste) (toliau – Paslaugos) pirkimas–pardavimas.  
Reikalavimai Paslaugoms teikti nurodyti Sutarties priede Nr. 1 „Automobilių techninės priežiūros ir remonto techninė specifikacija“ (toliau – 1 priedas).
1.2. Paslaugos teikiamos Paslaugų teikėjo patalpose, adresu: Fabriko g. 50, Jonava.
1.3. Paslaugas priimti ir pasirašyti paslaugų priėmimo-perdavimo aktą įgaliotų atsakingų asmenų kontaktiniai duomenys: Transporto priežiūros grupės inžinierius Vaidas Mikoliūnas tel. + 370 612 16608, el. paštas vaidas.mikoliunas@litrail.lt ir vadybininkas Danielius Mažeikis tel. + 370 37 272891, el. paštas danielius.mazeikis@litrail.lt;
Apie įgalioto asmens pasikeitimą Užsakovas informuoja Paslaugų teikėją šios Sutarties 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.	SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS
2.1. Sutarčiai taikoma fiksuoto įkainio su peržiūra kainodaros metodą, t.y. Paslaugų planuojama įsigyti pagal faktinį Užsakovo poreikį ir finansines galimybes, neviršijant Maksimalios Sutarties kainos, nurodytos 2.2 punkte. 
 Nenumatytos Paslaugos, kurių įkainio Sutartyje nėra nurodyta, apmokamos pagal faktiškai Paslaugų teikėjo patiriamas išlaidas. Į šias išlaidas negali būti įtrauktas Paslaugų teikėjo pelnas (pelnas įtraukiamas į Paslaugų kainas) ir Paslaugų teikėjas privalo patirtas išlaidas patvirtinti dokumentais (PVM sąskaitomis-faktūromis, įrodančiomis nenumatytų Paslaugų įsigijimą ir pan.). Tokių Paslaugų bendra kaina negali sudaryti daugiau kaip 20 (dvidešimt) procentų skaičiuojant nuo maksimalios Sutarties kainos be PVM (jos nedidinant). Nenumatytų Paslaugų kaina su Užsakovu turi būti derinama iš anksto. 
Sutarties galiojimo metu atsiradus poreikiui įsigyti Sutartyje nenumatytas, tačiau su pirkimo objektu susijusias Paslaugas (kitokių charakteristikų/parametrų ar identiško/panašaus naudojimo Paslaugas), be kurių negali būti tinkamai atliktos Paslaugos, Užsakovas kreipiasi į Paslaugų teikėją su prašymu pateikti nenumatytų Paslaugų kainas (komercinį pasiūlymą), pažymėdamas, kad įsigytinų Paslaugų kainos negali būti didesnės nei rinkos kainos. Gavęs Paslaugų teikėjo pateiktas nenumatytų Paslaugų kainas (komercinį pasiūlymą), Užsakovas atlieka rinkos kainų tyrimą (apklausą telefonu ir/ar paiešką elektroninėje erdvėje), tokiu būdu įvertindamas, ar Paslaugų teikėjo pateiktos kainos atitinka rinką. Nustačius, kad Paslaugų teikėjo pasiūlytos kainos yra didesnės nei rinkos, Užsakovas prašo Paslaugų teikėjo jas sumažinti. Tik objektyviai įvertinus ir turint pagrindžiančius / įrodančius dokumentus, kad Paslaugų teikėjo pateiktos nenumatytų Paslaugų kainos atitinka rinkos kainas, jos gali būti įsigyjamos vadovaujantis šia Sutartimi.
2.2. Atsižvelgiant į Sutarties Specialiųjų sąlygų 2.1 punktą:
Maksimali Sutarties kaina be PVM yra 20 000,00 Eur (dvidešimt tūkstančių eurų ir 00 ct), PVM 21 proc. yra 4 200,00 Eur (keturi tūkstančiai du šimtai eurų ir 00 ct).
Maksimali Sutarties kaina su PVM yra 24 200,00 Eur (dvidešimt keturi tūkstančiai du šimtai eurų ir 00 ct).
Paslaugų įkainiai nurodyti Sutarties priede Nr. 2
2.3. Už suteiktas Paslaugas apmokama per 45 (keturiasdešimt penkias) kalendorines dienas po atliktų Paslaugų/ patiektų prekių priėmimo – perdavimo akto pasirašymo ir PVM sąskaitos–faktūros pateikimo dienos. Jei šie dokumentai pateikiami ne vienu metu – nuo dokumento pateikto vėlesne data gavimo dienos. 
2.4. PVM sąskaitos faktūros už suteiktas Paslaugas pagal Sutartį išrašomos teisės aktų nustatyta tvarka. Visas išrašytas PVM sąskaitas faktūras, sąskaitas faktūras, kreditinius dokumentus, avansines sąskaitas Paslaugų teikėjas privalo pateikti Užsakovui tik per Registrų centro tvarkomą informacinę sistemą „E.sąskaita“. Kartu galima prisegti priėmimo–perdavimo aktus ar kitus papildomus dokumentus.

3. PASLAUGŲ SUTEIKIMAS
3.1. Paslaugos pradedamos teikti įsigaliojus Užsakymo sutarčiai. Užsakymo sutarties galiojimo laikotarpiu Paslaugų teikėjas įsipareigoja priimti Užsakovo transporto priemones Paslaugų teikimui ne vėliau kaip kitą darbo dieną nuo užsakymo pateikimo dienos. Užsakymai gali būti teikiami vienu iš nurodytų būdų: el. paštu arba telefonu. Užsakymo pateikimo diena neįskaitoma į Paslaugų atlikimo terminą. 
3.2. Paslaugų teikėjas Paslaugas teikia savo įmonės patalpose.
3.3. Užsakovui pristačius transporto priemonę remontui, Paslaugų teikėjas turi suderinti su Užsakovu keistinų detalių sąrašą, Paslaugų apimtį, laiką Paslaugoms atlikti bei pateikti preliminarią sąmatą ne vėliau kaip per 1 (vieną) darbo dieną nuo transporto priemonės pristatymo dienos. 
Paslaugos turi būti suteiktos per trumpiausią laiką nuo preliminarios sąmatos suderinimo datos. Paslaugų atlikimo terminai agregatams, mazgams, sujunginiams:
3.3.1. važiuoklės įvorių, vairo traukių, antgalių, stabdžių sistemos, elektros įrangos, variklio techninis aptarnavimas turi būti atliktas ne ilgiau kaip per 5 (penkias) darbo dienas nuo transporto priemonės pridavimo į remontą akto datos;
3.3.2. greičių dėžės, vedamųjų tiltų, variklio, kėbulo bei kabinos remontas turi būti atliktas ne ilgiau kaip per 10 (dešimt) darbo dienų nuo transporto priemonės perdavimo-priėmimo į remontą akto pasirašymo dienos;
3.3.3. esant nenumatytiems gedimams, Paslaugų atlikimo terminai gali būti pratęsti, iš anksto suderinus remonto laiką su Užsakovu.
Paslaugų teikėjas ne vėliau kaip per 3 (tris) darbo dienas po Paslaugų suteikimo, Užsakovui pateikia Paslaugų priėmimo – perdavimo aktus už tinkamai suteiktas Paslaugas.  Paslaugų teikėjas suteiktų Paslaugų darbų priėmimo – perdavimo akte nurodo automobilio markę, modelį, variklio tūrį, pagaminimo metus, valstybinius numerius, paslaugos suteikimo metu spidometro parodymą (kilometražą) km, remonto metu pakeistas atsargines dalis, medžiagas bei jų pakeitimo laiką pagal Sutarties 2 priede nurodytus atsarginių dalių ir jų pakeitimo įkainius. 
3.4. Esant Užsakovo poreikiui įsigyti atsargines dalis ir remonto medžiagas be sumontavimo paslaugų, Užsakovas Paslaugų teikėjui pateikia užsakymą, o Paslaugų teikėjas savo lėšomis užsakytas atsargines dalis ir remonto medžiagas pristato Užsakovui ne vėliau kaip per 3 (tris) darbo dienas nuo užsakymo Paslaugų teikėjui pateikimo dienos (telefonu arba el. paštu). Paslaugų teikėjas ne vėliau kaip per 3 (tris) darbo dienas po atsarginių dalių ir remonto medžiagų pateikimo, Užsakovui pateikia Prekių – priėmimo perdavimo aktą.
3.5. Šalys susitaria, kad Paslaugų suteikimo terminas yra esminė Sutarties sąlyga. 
3.6. Užsakovas per 1 (vieną) darbo dieną nuo Paslaugų priėmimo – perdavimo akto gavimo dienos arba priima suteiktas Paslaugas ir pasirašo pateiktą Paslaugų priėmimo – perdavimo aktą ir vieną jo egzempliorių grąžina Paslaugų tiekėjui, arba priima neginčijamą suteiktų Paslaugų dalį ir pareiškia pagrįstas pretenzijas dėl netinkamo Paslaugų suteikimo, raštu nurodydamas terminą trūkumams ištaisyti.
4. PASLAUGŲ KOKYBĖ IR GARANTIJA
4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Paslaugų teikėjas suteikia Paslaugoms ir pateiktoms atsarginėms dalims ne trumpesnę kaip 6 (šešių) mėnesių garantiją ir ne trumpesnę kaip 12 (dvylikos) mėn. garantiją pakeistiems agregatams nuo Paslaugų ar prekių priėmimo – perdavimo akto pasirašymo dienos.
4.2. Garantinio laikotarpio metu, ne dėl Užsakovo kaltės atsiradusius gedimus, Paslaugų teikėjas šalina savo lėšomis, per Užsakovo nurodytą protingą terminą, bet ne ilgiau kaip per 5 (penkias) darbo dienas nuo Užsakovo trūkumų akto pateikimo dienos (el. paštu).
Iškilus nesutarimams dėl gedimų garantiniu laikotarpiu tarp Užsakovo ir Paslaugų teikėjo, techninę ekspertizę atlieka nepriklausomi ekspertai dalyvaujant Užsakovo ir Paslaugų teikėjo atstovams. Šalys įsipareigoja bendru susitarimu paskirti nepriklausomą ekspertą. Ekspertizės išlaidas apmoka kalta šalis.
4.3. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.
 
5. ŠALIŲ ATSAKOMYBĖ
5.1. Jeigu Paslaugų teikėjas vėluoja suteikti Paslaugas ar ištaisyti jų trūkumus, arba patiekti prekes, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų, įskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos įskaitant PVM. 
5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų nuo (maksimalios) Sutarties kainos, įskaitant PVM.

6. SUTARTIES GALIOJIMAS
6.1. Sutartis laikoma sudaryta ir įsigalioja ją pasirašius įgaliotiems Šalių atstovams. 
6.2. Sutartis galioja tol, kol bus išnaudota maksimali Sutarties suma, bet jos terminas negali būti ilgesnis kaip 12 (dvylika) mėnesių nuo Sutarties įsigaliojimo dienos.

7. KITOS NUOSTATOS.
7.1. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Paslaugų teikėjo pasiūlymui.
7.2. Sutarčiai taikoma pirkimo paskelbimo dieną aktuali AB „Lietuvos geležinkeliai“ generalinio direktoriaus įsakymu patvirtinta Sutarties Bendrųjų sąlygų redakcija, skelbiama tinklapyje www.litrail.lt, su kurių nuostatomis Šalys yra visiškai susipažinusios ir jas vykdys. 
7.3. Paslaugų teikėjas nėra laikomas asocijuotu su Užsakovu pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).
7.4. Paslaugų teikėjas yra registruotas PVM mokėtoju Lietuvos Respublikoje. 
7.5. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. 
7.6. Sutarties Bendrosiose sąlygose nurodytos alternatyvios nuostatos (su prierašu „jei taikoma“, „jei tokių būtų“, „jei tokių yra“ ar pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.
7.7. Sutarties Specialiųjų sąlygų priedai:
7.7.1. Priedas Nr. 1 – Automobilių techninės priežiūros ir remonto techninė specifikacija;
7.7.2. Priedas Nr. 2 – Detalių ir paslaugų įkainiai;
7.7.3. Priedas Nr. 3 – Tiekėjo pasiūlymas (prie Sutarties atskirai nepridedamas, saugomas CVP IS).

8. ŠALIŲ ADRESAI IR REKVIZITAI
Užsakovas
AB „Lietuvos geležinkeliai“	Paslaugų teikėjas
UAB „Rivauta“	
Mindaugo gh. 12, 03603 Vilnius
Įmonės kodas 110053842
PVM mokėtojo kodas LT100538411
AB SEB bankas
a/s. LT68 7044 0600 0029 4239
Tel. 8 5 269 2805
El. p. info@litrail.lt 	Fabriko g. 5, Jonava
Įmonės kodas 157005726
PVM mokėtojo kodas LT570057219 
AB SEB bankas
a/s. LT85 7044 0600 0523 1912
Tel. 8 685 17060
El. p. info@rivauta.lt 
	
Turto valdymo paslaugų centro direktorė                    Direktorius     
Daiva Pivoriūnienė __________                                     Ramūnas Plukas________________
Data: ________________		                      Data: ________________

Sutarties rengėjas: Pirkimo paslaugų centro Sudėtingų pirkimų skyriaus Prekių ir paslaugų grupės projektų vadovė Anželita Pajaujienė, el.p. anzelita.pajaujiene@litrail.lt, tel. +370 52693058
Už Sutarties vykdymą ir PVM sąskaitų faktūrų per informacinę sistemą „E-sąskaita“ priėmimą atsakingi asmenys:
 TVPC Transporto valdymo skyriaus Transporto priežiūros grupės vyriausiasis vadybininkas Dainius Klinkevičius, mob. Tel. + 370 682 67572, el. paštas dainius.klinkevicius@litrail.lt
Įteikti: PC, F, TVPC
Sutarties savininkas: TVPC